**Μια…«γέφυρα» στο Πουθενά**

Η Κυβέρνηση και τα μέσα της έχουν επιδοθεί τις τελευταίες ημέρες σε μια προσπάθεια κατάδειξης της μεγάλης υποτιθέμενης επιτυχίας που καταγράφει το πρόγραμμα "Γέφυρα". Είναι προφανές ότι η διαδικασία υποβολής των αιτήσεων είναι αρκετά εύκολη και γρήγορη, κάτι το οποίο βοηθάει στο να έχουν καταγραφεί ήδη αρκετές χιλιάδες αιτήσεις.

Αυτό δυστυχώς όμως δεν σημαίνει ότι οι αιτήσεις αυτές θα γίνουν και δεκτές, μιας και η Κυβέρνηση έχει φροντίσει να μπουν αρκετές και αρκετά απαιτητικές προϋποθέσεις με αποτέλεσμα δυστυχώς να αποκλειστεί στο τέλος μεγάλη μερίδα των αιτούντων. Από εκεί και έπειτα ακόμα κι αν γίνει δεκτή η υπαγωγή στο πρόγραμμα πρόκειται για μία ακόμα προσωρινή "προστασία", για ελάχιστες περιπτώσεις δανειοληπτών και με εξαιρετικά δύσκολες προϋποθέσεις.

Το πρόγραμμα "Γέφυρα" λοιπόν, δεν έχει καμία σχέση με την πραγματική προστασία της λαϊκής πρώτης κατοικίας, είναι δυστυχώς μια γέφυρα στο πουθενά. Αν δεν καταργηθεί ο επαίσχυντος "Ηρακλής" της Κυβέρνησης και δεν σταματήσουν να πωλούνται τα κόκκινα δάνεια, προστασία δεν υπάρχει.

**Δήλωση Εκπροσώπου Τύπου ΜέΡΑ25 Κριθαρίδη Μιχάλη**